recursal/SuperWikiNEXT-32B huggingface dataset:
**سونم گپتا بے وفا ہے** بھارت کے سماجی ذرائع ابلاغ میں رائج ایک مزاحیہ جملہ ہے جو ہندوستان میں 2016ء میں ہوئے کرنسی کی تبدیلی کے دوران میں رائج ہوا۔ اس میں بھارتیوں کے نوٹوں پر کچھ بھی لکھنے کا رجحان ظاہر کرتا ہے۔

اس مزاحیہ جملہ کے رواج پانے سے بہت پہلے سماجی ذرائع ابلاغ میں 10 روپیے کے ایک نوٹ کی تصویر لوگوں کے درمیان توجہ کا مرکز رہی تھی جس میں "سونم گپتا بے وفا ہے" ہاتھ سے لکھے تھا۔ اس جملے سے محبت میں دھوکا کھائے کسی عاشق کے دماغ کی جھنجھلاہٹ جھلکتی ہے۔

2016ء میں ہوئے بھارتی کرنسی کی تبدیلی کی وجہ سے جہاں ایک طرف بھارت کے عوام نوٹ تبدیل کرنے کے مسائل سے دو چار ہیں وہیں اسی درمیان میں مذکورہ بالا 10 روپئے کے نوٹ کی تصویری علامت (لوگو) کے ساتھ روپئے کے نوٹوں کے غیر مستقل ہونے کے طور پر سوشل میڈیا پر گشت کرنے لگی۔ اور لوگ چٹخارے لے کر ایک دوسرے کو اسی پر مبنی پیامات منتقل کرنے لگے۔ یہ دراصل اس بات کی علامت (لوگو) بن گئی تھی کہ بند ہوئے پرانے نوٹوں کی طرح چھوڑ کے جاتی ہوئی گرل فرینڈ بھی زندگی میں بے وفا ہوتی ہے۔

حوالہ جات
---------

1. ↑  Here's Why 'Sonam Gupta Bewafa Hai' Is Trending - News18

خارجی روابط
-----------

* نوٹ بندی کے دور میں 'سونم گپتا بے وفا ہے' - بی بی سی
* سماجی ذرائع ابلاغ میں "سونم گپتا بے وفا ہے"
* سونم گپتا کو کوئی نہیں جانتا لیکن ---آرکائیو شدہ (Date missing) بذریعہ khabar.ndtv.com (Error: unknown archive URL)
**تیرئیل کیتھیڈرل** (**سپینی زبان** میں: Catedral de Santa Mara de Teruel) تیرئیل آرا گون ہسپانیہ میں موجود ایک کیتھیڈرل ہے۔ اس گرجاگھر کو سینٹ میری کے نام پر معنون کیا گیا ہے۔ اس گرجاگھر کو مدیجار طرزتعمیر (Mudjar architecture) میں بنایا گیا ہے۔ اس گرجاگھر کے ساتھ ساتھ شہر کے اور زراگوزا کے صوبے کے کئی گرجاگھروں کو یونیسکو عالمی وراثت کے مقام کے روپ میں 1986ء سے داخل فہرست کیا گیا ہے۔

تاریخ
-----

اس گرجاگھر کا نقطہ آغاز آرا گون کے الفانسو دوم کے ذریعے بنائے نگر سے جڑا ہے۔ الفانسو نے نگر تعمیر کے ساتھ ساتھ ہی ایک گرجاگھر کے بنانے کا حکم صادر کر دیا تھا جسے اس نے سینٹ میری ڈے میڈیاولا کے نام پر معنون کیا تھا۔ عمارت کی تعمیر کے لیے رومینیسک طرزتعمیر کو چنا گیا تھا۔ 13 ویں صدی میں مورسکو کے مشاق ممعمار جزاف نے اس کی بازتعمیر کی تھی۔ اس نے گرجا گھر کو مدیجار طرزتعمیر کا روپ دیا جس میں عمارت کے بیچ کی ایک واضح دھارا اور دوراہی پراروپن شامل ہے۔ مدیجار طرزتعمیر ہی میں بنا بیل ٹاور کو 1257 میں پورا کیا گیا تھا۔ 14 ویں صدی میں گرجگھر کو گوتھک مدیجار طرزتعمیر کی آمیزش سے ایک اور نئے روپ دینے کی کوشش کی گئی تھی۔

1423ء میں پوپ بینیڈکٹنے بارہویں (Pope Benedict XII) نے، جو اصل روپ سے آراگونی تھا، اس گرجاگھر کو ایک خصوصی درجہ (collegiate) دیا تھا۔ 1538ء میں مارٹن دے موتالبن (Martn de Montalbn) نے گرجاگھر کے وسطی حصّے میں ایک گنبد بنایا تھا۔ یہ ایک ہشت گونہ منصوبہ تھا جس میں باہری کونے دو دھاری کھڑکیوں اور پلاٹیریسک (Plateresque) سجاوٹ کے چلتے دیکھنے والے کا دل موہ لیتے تھے۔ 1587ء میں تیرئیل میں ایک نئے ڈایوسیز (diocese) کو بنائے جانے کے ساتھ ہی اس گرجاگھر کو اور بھی پاکیزہ مانا گیا اور اسے کیتھیڈرل (cathedral) کا درجہ دیا گیا تھا۔

جائزہ
-----

گھنٹہ گھر اسپین میں مدیجار طرز کا اعلٰی ترین ٹاور ہے۔ یہ ایک چوکور نوعیت رکھتا ہے جس میں تین منزلیں ہیں اور جنہیں مٹی کے ٹائلوں اور چینی کے کانچ کے زمرہ سے تیارشدہ سامان کے ساتھ سجایا گیا ہے۔ اس کی چوٹی پر 18 ویں صدی کا ایک لالٹین ہے۔

گرجاگھر کے بیچ میں بنی چھت کو جسے 14 ویں صدی میں بنایا گیا تھا، گوتھک طرزتعمیر میں، تایخی، مذہبی، انسانی اور حضرت عیسٰی مسییح تصویروں کے ساتھ سجایا گیا ہے۔

ایک اور خصوصیت یہ ہے کہ گرجاگھر کے بیچ میں عبادت کے لیے ایک اونچا منبر بنا ہے جو آراگونی فنّ تعمیر میں آنے والے نئے دور کے اصلاحات کا آئیینہ دار ہے۔

گیلری
-----

* The decorated coffer ceiling of the naveThe decorated coffer ceiling of the nave
* مدجن cloister of the cathedralمدجن cloister of the cathedral

خارجی روابط
-----------

|  |  |
| --- | --- |
|  | ویکی ذخائر پر **تیرئیل کیتھیڈرل** سے متعلق سمعی و بصری مواد ملاحظہ کریں۔ |

* (ہسپانوی میں)
* آرکائیو شدہ (Date missing) بذریعہ caiaragon.com (Error: unknown archive URL)
* 
* تیرئیل گرجاگھر آرکائیو شدہ (Date missing) بذریعہ teruel.com (Error: unknown archive URL)
* اسپینی کلیساؤں پر لکھی گئی کتاب
* Teruel: Mudéjar Architectureآرکائیو شدہ (Date missing) بذریعہ donquijote.org (Error: unknown archive URL)
* Catedral of Teruel and the Mudéjar Towers

ماخذ
----

*
|  |
| --- |
| **سلوقیان** |
| مجمع النجوم سلوقیان بڑی تصویر کے لیے کلک کریں |
|   |
| **عربی نام:** | **السلوقيان**  |
| **انگریزی نام:** | Canes Venatici |
| **خاندان:** | دب اکبر |
| **آسمان میں مقام:** | آسمانِ شمال سوم |
| **رقبہ:** | 465.194 ۔ (38 واں) |
| **فی صد رقبہ :** | آسمان کا 1.13 فی صد |
| **مطلع مستقیم:** | 13 گھنٹے 6.96 منٹ |
| **میل:** | 40 ڈگری 6.11 منٹ شمال |
| **سیاروں والے ستارے :** |    کوئی نہیں |
| **چمکدار ستارے:** |    1 |
| **قریبی مجمع النجوم:** | دب اکبر، نگران اور گیسو |
|   |

  


**سلوقیان** (عربی: **السلوقيان**  - انگریزی: Canes Venatici) ایک مجمع النجوم کا نام ہے۔ اس کو خاندان مجمع النجوم دب اکبر میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال سوم میں کیا جا سکتا ہے۔ اس مجمع النجوم کا رقبہ 465.194 مربع ڈگری ہے۔ جو کل آسمان کا 1.13 فی صد بنتا ہے۔مطلع مستقیم 13 گھنٹے 06.96 منٹ ہے۔ اور میل 40 ڈگری 06.11 منٹ شمال ہے۔ چمکدار اور نمایاں نظر آنے والے ستاروں کی تعداد 1 ہے۔

قریبی مجمع النجوم
-----------------

اس کے اردگرد دب اکبر، نگران اور گیسو واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **سلوقیان** سے متعلق سمعی و بصری مواد ملاحظہ کریں۔ |
سب سے بالائی شکر کے سالمہ میں '5 سرے پر اور سب سے نچلے شکر کے سالمہ میں '3 سرے پر ہائیڈروآکسائل گروہ موجود ہیں جبکہ درمیانی شکر کے سالمہ کے دونوں یعنی '5 اور '3 سروں پر فاسفیٹ گروہ ہیں
سالماتی حیاتیات میں **سمتیت** کی اصطلاح ڈی این اے کے سروں کے ليے استعمال کی جاتی ہیں اور ان کو انگریزی میں '3 end اور '5 end کہا جاتا ہے۔ '3 سرے پر ڈی آکسی رائبوز شکر کے کاربن بمقام 3 پر ایک ہائیڈروآکسائل یا (ڈی این اے کے بڑھاؤ(اضافہ)اور ایک نیا قاعدہ (A G C T آراین اے کی صورت میں U) جڑ جانے کے بعد) فاسفیٹ، جبکہ '5 سرے پر ڈی آکسی رائبوز شکر کے کاربن بمقام 5 پر ایک ہائیڈروآکسائل یا (ڈی این اے کے بڑھاؤ(اضافہ) کی صورت میں A G C T میں سے کوئی ایک اور آراین اے کی صورت میں U جڑ جانے کے بعد) فاسفیٹ پایاجاتا ہے۔

3 اور 5 پر ' کا نشان استعمال کرنے کی وجہ یہ ہے کہ شکر کی طرح پائریمیڈین اور پیورن میں بھی کاربن کی اعداد کاری کی جاتی ہے اور مغالطہ سے بچاؤ کی خاطر اور ان کی اعداد کاری کو شکر کی اعداد کاری سے منفرد کرنے کی خاطر شکر کے سالمہ کے کاربنوں پر ' کا نشان لگایا جاتا ہے۔ گو کے ان سروں کو سرا لکھا جاتا ہے لیکن عموماً 3-اولی (3-prime) اور 5-اولی (5-prime) پڑھا جاتا ہے۔

'3 سرے پر موجود ہائیڈروآکسائل گروہ پیوستگی کے ليے لازمی ہے اور اسی وجہ سے اس سرے پر پیوستگر (ligase)(يغاز) نئے قاعدے جوڑ جوڑ کر ڈی این اے کی طوالت میں درکار حد تک اضافہ کرتا چلا جاتا ہے۔ اور ڈی این اے تخلیق کا یہ عمل ہمیشہ 5-اولی سے 3-اولی کی جانب ہی ہوتا ہے۔

### بہ الفاظ سہل

سادہ سے الفاظ میں اوپر بیان کردہ بات کو یوں کہ سکتے ہیں کہ DNA کے مالیکیول (جز) کے دو سرے ہوتے ہیں۔ اس کے اگلے سرے کو سرا 5 اور نچلے کو سرا 3 کا نام دیا جاتا ہے۔ اس کی وجہ یہ ہے کہ ہر ڈی این کے کے سالمے میں جو شکر کا سالمہ ہوتا ہے اس میں 5 کاربن جوہر ہوتے ہیں جن کو '1, '2, '3, '4 اور '5 کے اعداد سے یاد کیا جاتا ہے۔ DNA کے سالمے کے جس سرے کے '5 کاربن پر ایک OH ہوتا ہے اس کو '5 سرا اور جس سرے کے '3 کاربن پر OH ہوتا ہے اس کو '3 سرا کہتے ہیں۔

حوالہ جات
---------
**ستگھرہ**:اوکاڑہ کے نزدیک دریائے راوی کے کنارے پر ایک گاؤں ستگھرہ آباد ہے۔ ستگھرہ کی وجہ شہرت عظیم بلوچ سردار میر چاکررند کا قلعہ ستگھرہ اور مقبرہ ستگھرہ ہے

ستگھرہ کے معنی
--------------

میر چاکر بلوچستان سے ہجرت کر کے پنجاب کے ایک اوکاں نامی جنگل (موجودہ اوکاڑہ) سے چند کلومیٹر کے فاصلے پر آ کر آباد ہوئے۔ اس ہجرت میں بلوچوں کے سات خاندان بھی ان کے ساتھ شریک تھے اور سات خاندانوں کے پڑاؤ کی نسبت سے اس کا نام ستگھرہ رکھا۔ ستگھرہ کا ایک اور مطلب سنسکرت کے لفظ ’’سیتہ‘‘ سے لیا جا سکتا ہے جس کا مطلب ہے ’’سچ‘‘ سنسکرت میں ستگھرہ کا مطلب ہوا سچائی کی سرزمین۔ یہ جگہ اوکاڑہ سے 15کلومیٹر جانب شمال اور رینالہ خورد سے 9کلومیٹر جانب مغرب میں واقع ہے۔اور اس کے آس پاس 14 جیڈی تحصیلدار اور دربار بالا پیر مدوکا چک قاری خوشی محمد ہمارے مشہور قاری ہیں

سات گھر
-------

وہ سات گھر جو یہاں آباد ہوئے وہ یہ ہیں
1۔ ستگھرہ 2۔ سید والا 3۔ کلیانوالا 4۔ دھولری 5۔ کمالیہ 6۔ چیچہ وطنی 7۔ ہڑپہ

دیگر معروف شخصیات
-----------------

سلسلہ قادریہ کے مشہور ولی اللہ سید محمد غوث بالا پیرامیر سائیں ستگھرہ تشریف لائے اور گنجی بار کے قبائل کو اسلام سے روشناس کرایا اور اسی مقام ستگھرہ پر ہی سندھ کے مشہور صوفی شاعر اور بزرگ شاہ عبد الطیف بھٹائی اورداؤد بندگی نے بالا پیر سائیں کے ہاتھ پر بیعت کی اور آپ کے مرید مشہور ہوئے۔ آپ کچھ عرصہ لاہور میں رہے جہاں ان کے پوتے شاہ چراغ لاہور جن کا مقام اولیائے لاہور میں بلند ہے اور ان کا مزار لاہور ہائیکورٹ میں واقع ہے۔ ان ہی دنوں آپ نے لاہور انار کلی بازار میں دھنی رام روڈ پر ایک مسجد تعمیر کروائی چونکہ آپ سرکار محمد غوث بالا پیر کی اولاد آ ج بھی ستگھرہ کے نواح میں بستی کیسہ (بستی پیراں دی) اور شیخو شریف میں آباد ہے۔ آپ کی وجہ سے گیلانی خاندان ستگھرہ میں آباد ہوا۔ بالا پیر کے مزار کی تعمیر خانقاہ 1936ءبمطابق1355ہجری بالا پیر سید محمد غوث ملحقہ سرائے جدیدہ ہوئی۔ جن میں بودیانوالی سرکار اور وقت کے قلندر نور حسن گیلانی، سید علی بہادر گیلانی اور سید خادم حسین گیلانی کے مزار اسی قصبہ میں ہیں غازی علم دین شہید جس نے شاتم رسولﷺ پروفیسر راج پال کو جہنم واصل کیا تھا ان کے ابٓاؤ اجداد بھی ستگھرہ کے رہائشی تھے۔ ان کے والد لاہور کام کاج کے لیے جایا کرتے تھے۔ ان کی لاہور میں فرنیچر کی دوکا ن تھی اور وہ مستریوں کا کام کرتے تھے۔ ولی میں بھی ایک ستگھرہ بازار ہے جو اسی قصبہ سے منسوب ہے۔ رنجیت سنگھ نے جب پنجاب پر حکومت کی تو اس نے جگہ جگہ پر قلعے اور چھاؤنیاں تعمیر کیں۔ ستگھرہ کے مقام پر بھی اس نے ایک خوبصورت قلعہ تعمیر کیا جو آج بھی شان وشوکت کا نمونہ ہے۔ یہ قلعہ رنجیت سنگھ کے قریبی رشتہ دار سردار قمر سنگھ کی ملکیت تھا۔ میر چاکر رند کا قیمتی پتھروں سے بنا مقبرہ بھی سکوں نے قلعہ میں شامل کر لیا اور اس کے پتھر اکھاڑ لیے اور گبند برباد کر دیا۔ ہر سال ستگھرہ میں میر چاکر فاﺅنڈیشن کے تحت سالانہ کنونشن ہوتا ہے۔ جس میں مشہور فوجی جرنیل کو بلوچ رہنما جو میر چاکر کرکے جد امجد بھی ہیں خراج عقیدت پیش کرتے ہیں۔ نواب اکبر بگٹی(مرحوم) جب وزیر اعلیٰ بلوچستان تھے اپنے دادا کے مزار پر آئے تھے۔

حوالہ جات
---------

1. ↑  "Mir Chakkarــــــ میر چاکر ــــــــ - Pegham - Seekho Aur Sikhao!". 07 جون 2017 میں اصل سے آرکائیو شدہ. اخذ شدہ بتاریخ 05 دسمبر 2016.  الوسيط `|url-status=` تم تجاهله (معاونت)
2. ↑
سوات معاہدہ عدل، پاکستان کے شمالی علاقے سوات میں تحریک طالبان پاکستان، تحریک نفاذ شریعت محمدی اور حکومت پاکستان کے درمیان مارچ 2009 میں ہونے والا ایک معاہدہ ہے جس کے تحت سوات میں شریعت کا نفاذ عمل میں لایا جانا ہے۔ اس معاہدہ سے نہ صرف سوات میں پیدا ہونے والی خانہ جنگی کی سی صورت حال کا خاتمہ ہو گیا ہے بلکہ حالات بھی تیزی سے معمول پر آ گئے ہیں۔ نفاذ شریعت کا مطالبہ سوات کے عوام کا درینہ مطالبہ رہا ہے۔

اعتراضات
--------

اس معاہدہ کو مغرب زدہ حلقوں اور خاص کر مغربی امداد پر پلنے والی ایک مشہور لسانی جماعت اور این جی اوز کی طرف سے تنقید کا نشانہ بنایا جا رہا ہے۔ امریکا نے بھی اس پر تشویش ظاہر کی ہے۔ یہ کوئی نئی ہات نہیں دنیا کے کسی بھی خطہ میں شریعت نافذ کرنے کی بات امریکا کو کبھی ہضم نہیں ہوئی۔

قومی اسمبلی کی توثیق
--------------------

اگرچہ مارچ 2009 میں یہ معاہدہ عمل میں آچکا تھا لیکن صدر پاکستان آصف علی زرداری کی جانب سے اس پر دستخط کرنے کے معاملے کو جسٹس افتخارمحمدچوہدری والے معاملے کے طرح لٹکایا جا رہا تھا۔ بالآخر اس معاہدہ کو قومی اسمبلی میں پیش کیا گیا جہاں اس کو سوائے متحدہ قومی موومنٹ کے سوا سب جماعتوں نے متفقہ طور پر منظور کر لیا۔ اب آصف علی زرداری کے پاس دستخط کرنے سے انکار کا کوئی مو‍قع نہ رہا اور دستخط کرنے ہی پڑے-

متحدہ قومی مومنٹ کا کردار
-------------------------
|  |
| --- |
| **ثور** |
| مجمع النجوم ثور بڑی تصویر کے لیے کلک کریں |
|   |
| **عربی نام:** | **الثور**  |
| **انگریزی نام:** | Taurus |
| **خاندان:** | بروج |
| **آسمان میں مقام:** | آسمانِ شمال اول |
| **رقبہ:** | 797.249 ۔ (17 واں) |
| **فی صد رقبہ :** | آسمان کا 1.93 فی صد |
| **مطلع مستقیم:** | 4 گھنٹے 42.13 منٹ |
| **میل:** | 14 ڈگری 52.63 منٹ شمال |
| **سیاروں والے ستارے :** |    3 |
| **چمکدار ستارے:** |    4 |
| **قریبی مجمع النجوم:** | گاڑی بان،گاڑی بان،حامل راس الغول،حمل،قیطس،نہر،جبار،جوزا |
|   |

  


|  |
| --- |
| **فہرست بروج** |
|  |
| برج حمل | برج ثور |
| برج جوزا | برج سرطان |
| برج اسد | برج سنبلہ |
| برج میزان | برج عقرب |
| برج قوس | برج جدی |
| برج دلو | برج حوت |

'**ثور** (عربی: **الثور**  - انگریزی: Taurus) ایک مجمع النجوم کا نام ہے۔ اس کو خاندان مجمع النجوم بروج میں شامل کیا جاتا ہے۔ علم نجوم میں دائرۃ البروج کے 30 سے 60 درجات پر مشمل حصہ، برج ثور (Taurus) کہلاتا ہے۔ فطری ترتیب کے لحاظ سے یہ دوسرا برج ہے۔ شمس تقریباً 21 اپریل سے 21 مئی تک اس برج میں گردش کرتا ہے۔

بنیادی خصوصیات
--------------

اس کا مشاہدہ آسمانِ شمال اول میں کیا جا سکتا ہے۔ اس مجمع النجوم کا رقبہ 797.249 مربع ڈگری ہے۔ جو کل آسمان کا 1.93 فی صد بنتا ہے۔مطلع مستقیم 04 گھنٹے 42.13 منٹ ہے۔ اور میل 14 ڈگری 52.63 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 3 ہے۔ چمکدار اور نمایاں نظر آنے والے ستاروں کی تعداد 4 ہے۔

قریبی مجمع النجوم
-----------------

اس کے اردگرد گاڑی بان،گاڑی بان،حامل راس الغول،حمل،قیطس،نہر،جبار،جوزا واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **ثور (مجمع النجوم)** سے متعلق سمعی و بصری مواد ملاحظہ کریں۔ |

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 109145003283761301120
* ایل سی سی این: sh2014000881
* جی این ڈی: 4057531-7

 |
دھالسیم (مالیالم - ധല്സിമ؛ جاپانی - ダルシム) اسٹریٹ فائٹر کہانیوں اور کھیلوں میں ایک بھارتی جادوگر ہے۔ وہ اپنے بازو اور ٹانگوں کو مزید لمبا کرنے کی صلا حیت رکھتا ہے۔ دھالسیم کی شکل ٹاملناڈو کے کاپالیکا سے ملتی جلتی ہے۔

تاریخ
-----

دھالسیم فطرتآ ایک حملہ آور شخص نہیں ہے اور بیشمار جنگجو واقعات میں اس کو یہ احساس ہوا ہے کہ لڑائی ایک نہایت غیر مفید رد عمل ہے۔ اس کے لڑنے کی اصل وجہ یہ تھی کہ اس کے گاؤں میں ایک شدید قلت آپہنچی اور لڑنا صرف ایک حصول رزق کا ذریعہ تھا۔ اس کے گلے میں بندھے ہوئے کھوپڑیاں تین بھوکے بچوں کی لاشوں سے اتاری گیئں، تاکہ دھالسیم کو ہر سپاہیانہ مقابلہ میں ان کے بچوں کے دکھے اور قربانی کی یاد رہے ۔

سپاہیانہ فن
-----------

دھالسیم یوگا کے قائدے کا سپاہی ہے۔ وہ اپنے بازو اور ٹانگوں کو مزید لمبا کرنے کی صلا حیت رکھتا ہے۔ اس کی وجہ سے دھالسیم کو لڑائ کے دوران یہ فائدہ ہے کہ اس کو اپنے دشمن کے قریب جانے کی ضرورت نہیں پڑھتی۔

بیرونی روابط
------------

ویکینالج پہ دھالسیمآرکائیو شدہ (Date missing) بذریعہ wikiknowledge.net (Error: unknown archive URL)

  


| 
اسٹریٹ فائٹر سیریز
 |
| --- |
| بلانکا – حانڈا-  رایؤ–  کین–  بالروگ–  ساگاط–  ام – بائسن–  ویگا–  زنگیف–  دھالسیم –چن لی  |
**سپنا زیدی** ایک پاکستانی نژاد امریکی صحافی ، وکیل ، کونسل برائے جمہوریت اور رواداری ، مڈل ایسٹ فورم میں اسلامسٹ واچ کی اسسٹنٹ ڈائریکٹر اور مسلم ورلڈ ٹوڈے اور پاکستان ٹوڈے کی ایڈیٹر ان چیف ہیں۔  وہ حقوق بچگاں انسٹی ٹیوٹ کی ڈپٹی ڈائریکٹر ہیں۔ 

1999 میں سپنا زیدی نے جامعہ کیلیفورنیا، سان ڈیاگو اعلیٰ تعلیم حاصل کی اور مذکورہ جامعہ سے پولیٹیکل تھیوری میں بی اے اور مشرق قریب اینڈ مذہب کی تاریخ میں بی اے کی ڈگری حاصل کی۔ 2003 میں اس نے نیو یارک لا اسکول سے جے ڈی کی ڈگری حاصل کی۔ لا اسکول سے گریجویشن کی تکمیل کے بعد زیدی نے نیو یارک اور نیو جرسی میں کنبہ ، جلاوطنی اور پناہ کے امیگریشن قانون کی تعلیم حاصل کی اور مشق کی۔

2008 میں ، سپنا زیدی کو اسلامسٹ واچ کا اسسٹنٹ ڈائریکٹر مقرر کیا گیا۔ 

زیدی ، پاکستانی مسلم صحافی اور پاکستان ٹیلی وژن کے جنرل منیجر تشبیہ سید کی بیٹی ہیں۔

اشاعتیں
-------

سپنا زیدی کیااشاعتوں میں سے کچھ کی تفصیل درج ذیل میں درج کی جاتی ہے:

* سپنا زیدی۔ امریکی انسداد امریکین ازم کو مسلم دنیا میں ایکسپورٹ کرنا۔ واشنگٹن کا معائنہ کرنے والا۔ 28 اکتوبر ، 2009
* سپنا زیدی۔ کیا اسلام غیرت کے نام پر قتل کو جائز قرار دیتا ہے؟ پجاما میڈیا۔ 27 ستمبر ، 2008
* سپنا زیدی۔ متحدہ اسلامی اقوام۔ امریکی تماشائی۔ 4 دسمبر ، 2008
* سپنا زیدی۔ ابھی تک حلال اسلامیت کا سب سے بڑا حملہ۔ مسلم دنیا آج۔ 10 اکتوبر ، 2008
* سپنا زیدی۔ شریعت سے نفرت ہے۔ فرنٹ پیج میگزین۔ 2008

حوالہ جات
---------

1. ↑  پاکستان میں کون کیا ہے، 31 دسمبر 2010
2. ↑  سٹاف  حقوق بچگاں انسٹی ٹیوٹ.
3. ↑  Supna Zaidi Appointed Assistant Director of Islamist Watch. July 28, 2008
**حسیدیت** جسے **حسیدی یہودیت** بھی کہا جاتا ہے، یہودیوں کا ایک مذہبی گروہ ہے۔ 18ویں صدی میں اس کا آغاز جدید یوکرائن میں 18ویں صدی میں ہوا اور تیزی سے مشرقی یورپ میں پھیل گیا۔ آج اس کے زیادہ تر پیروکار ریاست ہائے متحدہ امریکا، اسرائیل اور برطانیہ میں آباد ہیں۔ اسرائیل بن اِلیعزر ‘بعل شیم توو‘ کو اس کا بانی مانا جاتا ہے اور ان کے شاگردوں کے اسے پروان چڑھایا اور اس کی تبلیغ کی۔ آج حسیدی انتہائی بنیاد پرست یہودیت کا ایک ذیلی فرقہ ہے اور اسے مذہبی بنیاد پرستی اور معاشرتی طور پر الگ تھلگ رہنے کے حوالے سے جانا جاتا ہے۔ اس فرقے کے پیروکار مذہبی اعتبار سے انتہائی قدامت پرست ہیں۔ مشرقی یورپ کی روایات اور رسومات اور اس تحریک کے اپنے اصولوں کے اشتراک سے ان کے مخصوص لباس اور یِدش زبان کے استعمال ان تک محدود اور ان کی علامات بن کر رہ گئے ہیں۔

حسیدی عقائد کا زیادہ تر دارومدار لوریائی قبالہ پر ہے اور کسی حد تک اسے مقبول کرنے میں بھی ان کا کردار رہا ہے۔ تعلیمات کی بنیاد یہ ہے کہ خدا کائنات سے الگ نہیں ہے، مذہبی رسومات کو بہت زیادہ جذباتی اہمیت دی جاتی ہے اور ان کو پوری عقیدت و احترام سے سر انجام دیا جاتا ہے۔ حسیدیت کو مختلف فرقوں میں بانٹا گیا ہے اور ہر فرقے کا اپنا موروثی رہنما یا ربی ہوتا ہے۔ ان فرقوں کو خاندان کا نام دیا جاتا ہے۔ ربی کے ساتھ انتہائی عقیدت اور وابستگی اس کی خاصیت سمجھی جاتی ہے اور اس کے بغیر خدا کا قرب ممکن نہیں۔ ہر فرقے یا خاندان کے بنیادی عقائد ایک جیسے ہوتے ہیں مگر ایک دوسرے سے الگ تھلگ رہتے ہیں اور ان کی اپنی رسوم و رواج ہوتے ہیں۔ فرقے سے وابستگی سماجی ہونے کے علاوہ مذہبی اہمیت بھی رکھتی ہے۔ کئی بڑے خاندان بھی ہیں جن کے اراکین کی تعداد ہزاروں میں ہے جبکہ درجنوں چھوٹے خاندان بھی ہیں۔ بچوں اور بالغوں کو ملا کر حسیدیوں کی کل تعداد چار لاکھ سے زیادہ مانی جاتی ہے۔

حوالہ جات
---------


* Elior، Rachel (2006). *The Mystical Origins of Hasidism*. Littman Library of Jewish Civilization. ISBN 978-1-904113-04-1.
* Buber، Martin (جولائی 23, 1991) [1947]. *Tales of the Hasidim*. translated by Olga Marx; foreword by Chaim Potok (ایڈیشن Paperback: 2 volumes in 1). New York: Schocken Books. ISBN 0-8052-0995-6. LCCN 90052921.  تحقق من التاريخ في: `|date=` (معاونت)
* Berger، Joseph (2014). *The Pious Ones: The World of Hasidim and Their Battle with America*. Harper Perennial. ISBN 978-0-06-212334-3.
**تاریخ یمینی** جو تاریخ عتبی کے نام سے بھی معروف ہے، عربی کی ایک کتاب جو ابو منصور ناصر الدین سبکتگین اور محمود غزنوی کے احوال و ادوار حکومت کی تاریخ اور وقائع پر مشتمل ہے۔ نیز اس میں پانچویں صدی ہجری تک ایران کی تاریخ بھی ذکر کی گئی ہے۔ یہ کتاب ابو نصر محمد بن عبد الجبار عتبی کی تصنیف ہے۔ یہ کتاب دور دور غزنوی کا اہم ترین اور تاریخ ایران کا قدیم و مستند ماخذ سمجھی جاتی ہے۔

یہ کتاب محمود غزنوی کے دور حکومت میں لکھی گئی ہے، چنانچہ محمود غزنوی کے لقب یمین الدولہ کی مناسبت سے اس کتاب کا نام تاریخی یمینی رکھا گیا ہے۔ اس کتاب کا طرز کتابت و انشاء خاصا مشکل اور تکلف سے پر ہے، جس کی وجہ سے مضامین کتاب کو سمجھنے میں انتہائی دشواری پیش آتی ہے۔ چنانچہ ساتویں صدی ہجری میں ابو الشرف ناصح جرفادقانی (گلپائگانی) نے تاریخی یمینی کی شرح لکھی، اسی دور میں اس کتاب کا فارسی ترجمہ بنام ترجمہ تاریخی یمینی بھی سامنے آیا۔

حوالہ جات
---------

1. ↑  *انسائیکلوپیڈیا عالم اسلام*، مضمون: تاریخ یمینی (یا تاریخ عُتبی)
2. ↑  ﻭﺭﻫﺮﺍﻡ، ﻏﻼﻣﺮﺿﺎ. ﻣﻨﺎﺑﻊ ﺗﺎﺭﯾﺨﯽ ﺍﯾﺮﺍﻥ ﺩﺭ ﺩﻭﺭﺍﻥ ﺍﺳﻼﻣﯽ.
اشاعت اول۔ ﺗﻬﺮﺍﻥ : ﺍﻣﯿﺮ ﮐﺒﯿﺮ، 1371. ﺹ33
**جامعۂ ایمانیہ** کا پورا نام مجمع العلوم جامعۂ ایمانیہ ہے۔ یہ برّ صغیر ہند و پاک کا قديم ترين شیعہ دینی مدرسہ ہے جس کا قیام اعلٰی دینی، تعلیمی نيز اسلامی حقائق و معارف کی ترويج واشاعث کی غرض سے دسمبر 1866ء مطابق 1283 ہجری میں سرزمين بنارس، ہند پر عمل ميں آيا تھا۔ اس کے بانی و واقف بنارس کے معروف زميندار مولوی خورشيد علی خان مرحوم تھے جنھوں نے اسے بنارس کے قاضی القضاة مولانا قاضی بندہ علی خان مرحوم کی تجويز اور فرمائش پر قائم کیا تھا اور اپنی جایداد وقف کی تھی،مدرسہ کے لیے شہر ميں زمين قاضی بندہ علی مرحوم نے فراہم کی تھی اوراس کی عمارت کی تعمیر کا کام بھی انھیں کی نگرانی میں 1870ء مطابق1287 ھجری میں تکمیل پايا تھا، جامعہء ایمانیہ نے اپنے قيام سے اب تک 145 برس کے طويل عرصے میں کثیر تعداد میں علما،خطباء،مبلغین،مصنفین اور با صلاحیت مدرسین و اساتذہ پیدا کیے ہیں اور نہایت وسيع پیمانے پر گرانقدر دینی و قومی خدمات انجام دی ہیں، جن کا سلسلہ آج بھی جاری ہے اور یہ ادارہ اس وقت مولانا سيد محمد حسینی کے زير قیادت و سرپرستی مزيد ترقی و کمال کی جانب گامزن ہے۔

حوالہ جات
---------

1. ↑  Chandra, Swati (Feb 5, 2012). "Desired literacy rate still eludes Kashi". Times of India. 16 فروری 2013 میں اصل سے آرکائیو شدہ. اخذ شدہ بتاریخ January 5, 2013.  الوسيط `|url-status=` تم تجاهله (معاونت)
دالیں
**دال** (Pulse)
((لاطینی: *puls*)‏, ماخذ قدیم یونانی πόλτος: *poltos* "porridge"),
دانہ دار پھلی کی سالانہ فصل ہے جس میں ایک پھلی کے اندر ایک سے بارہ بیجوں پر مشتمل متغیر حجم، شکل اور رنگ میں ہوتی ہے۔ دال پروٹین کا اہم ذریعہ ہے اور اسے گوشت کے متبادل کے طور پر استعمال کیا جا سکتا ہے۔

فوائد
-----

دالوں میں موجود فائبر کی وجہ سے خون میں کولیسٹرول کا لیول کم رہتا ہے۔ ذیابیطس کے مریضوں کے لیے بھی دالیں مفید غذا ہے کیونکہ اس سے ان کے خون میں شوگر کی سطح میں زیادہ اضافہ نہیں ہوتا۔
دالیں فائبر وٹامن اور معدنیات کی موجودگی کی وجہ سے دل کی صحت کے لیے مفید ہے بالوں میں فولیٹ اور میگنیشیم پائے جاتے ہیں جس کی وجہ سے دل کی بیماری کا خطرہ کم ہوجاتا ہے۔
دال میں فولاد بھی موجود ہوتا ہے جس سے خون کے سرخ خلیے بنتے ہیں۔ اگر جسم میں فولاد کی کمی ہو تو دالوں سے اس کمی کو پورا کیا جا سکتا ہے۔

حوالہ جات
---------

1. ↑  puls,
Charlton T. Lewis, Charles Short, *A Latin Dictionary*, on Perseus Digital Library
2. ↑  poltos,
Henry George Liddell, Robert Scott, *A Greek-English Lexicon*, on Perseus Digital Library
سیلواں ایک ضلع میانوالی کا ایک پرانا گاؤں ہے۔ یہ دریائے سندھ کے کنارے 1770 کے قریب موجودہ کنڈل سے کچھ مصافت پر آباد ہوا. یہ علاقہ کندیاں کچہ کا حصہ تھا۔ کندیاں پکہ اور کچہ کے درمیان دریائے سندھ کی پٹی ہائل تھی.1967 میں چشمہ بیراج اور ڈیم بننے کی وجہ سے اس گاؤں سے لوگ نقل مکانی کر کے مختلف جگہوں پر آباد ہو گئے۔ اور اب علو والی، دوآبہ،مظفرپور اور کندیاں شہر میں محلہ نئی آبادی سیلواں نامی محلے ہیں۔سیلواں کے لوگوں نے یہاں آباد ہونے کے لیے آس پاس کے علاقوں سے جنگیں کیں اور وتہ خیل، عیسیٰ خیل،کندیاں اور باقی قبائل کو ہمیشہ شکست دی جس کا واضح ثبوت یہ ہے کہ 1967 تک ان لوگوں نے وہاں راج کیا۔
جب یہاں کے لوگ ہجرت کرنے لگے تب سیلواں کے سردار سلیمان نے اپنی کوششوں سے ناصرف سیلواں کے لوگوں کی بلکہ آس پاس کے تمام قبائل کی زمینیں منظور کروائیں،یہ ایک بہت بڑا کارنامہ ہے جو لوگ آج بھی زیر بحث لاتے ہیں

  

  

سیلواں لفظ "سیلو" قبیلے کی وجہ سے پڑا. سیلو ایک اعوان قبیلہ ہے۔ یہ لوگ 1770 کے قریب وادی نمل میں قحط پڑنے کی وجہ سے نقل مکانی کر کے آئے اور اس ویران میدان کو آباد کر کے اس کا نام سیلواں رکھا. نمل جھیل کے قریب اب بھی سیلواں کے کھولے نامی جگہ کے آثار موجود ہیں۔ سیلواں میں صرف سیلو ہی آباد نہیں تھے بلکہ باقی اعوان قبیلے جیسے ردھانی، ڈرھال، تریڑ، پھلے خیل، مرزے خیل، صدی خیل وغیرہ بھی آباد تھے۔ اعوانوں کے علاوہ قریشی اور باقی چھوٹی قومیں بھی آباد تھیں. سیلواں میں پاکستان بننے سے پہلے ہندو بھی آباد تھے جو آزادی کے وقت یہاں سے بھارت نقل مکانی کر گئے۔

سیلواں کے لوگ کشتی کے ذریعے دریا پار کر کے کندیاں پکہ میں کاروبار کے لیے آتے تھے۔ شروع شروع میں سیلواں کے لوگ کنڈل کے پہاڑوں کے قریب اپنے مُردوں(میتوں) کو دفناتے تھے اور بعد کشتی کے ذریعے دریا پار کر کے کندیاں میں گھنڈی کے مقام پر دفنانا شروع کیا. کنڈل میں آج بھی وہ پرانا قبرستان موجود ہے۔ اس کے علاوہ سیلواں کے لوگ میانوالی میں کاروبار کے لیے جاتے تو جس جگہ وہ اپنا سامان بیچتے اور منڈی لگاتے، وہ جگہ چنگی سیلواں کے نام سے مشہور ہوئی اور اب بھی میانوالی شہر میں چنگی سیلواں نامی جگہ موجود ہے.
جیف رسکن پیرپیدائش: 9 مارچ1943ء

انتقال:25 فروری 2005ء

Jef Raskin

دنیا کے پہلے ایپل میکنٹوش کمپیوٹر کے خالق۔ امریکا کے شہر نیویارک میں پیدا ہوئے۔ تعلیم مکمل کرنے کے بعد ایپل کمپیوٹر سے وابستہ ہوئے۔ جیف، میکنٹوش کی اسُ ٹیم کے سربراہ تھے جس نے 1984ء میں پہلا ایپل کمپیوٹر لانچ کیا تھا اور یہ خیال جیف رسکن کا ہی تھا کہ کمپیوٹر کو آسان بنانے کے لیے اس میں تصویری آئیکن بنائے جائیں اور ماؤس لگایا جائے۔ جیف رسکن نے ہی ماؤس کے ذریعے ڈبل کلکس اور کلک اینڈ ڈریگ کی ٹیکنیک متعارف کروائی تھی جو کمپیوٹر کی دنیا میں انقلابی اقدامات سمجھے جاتے ہیں۔

دراصل جیف چاہتے تھے کہ ایسا کمپیوٹر جو استعمال میں بہت آسان ہو، جیف رسکن ہی کا آئیڈیا تھا اس لیے ایپل کمپیوٹر آج جس مقام پر ہے وہ جیف کے بنا ممکن نہ ہوتا۔ جیف نے ایپل کا پہلا کمپیوٹر ڈیزائن تو کیا لیکن وہ اس کی ریلیز تک کمپنی کے مالک سٹیو جابز سے اختلاف رائے کے نتیجے میں ایپل میکنٹوش چھوڑ چکے تھے۔ ایپل میکنٹوش کمپنی کا نام بھی جیف رسکن کے پسندیدہ سیب پر ہی رکھا گیا تھا اگرچے بعد میں کاپی رائٹس کے تنازعے کے نتیجے میں اس میں کچھ تبدیلی کرنا پڑی۔

جیف رسکن ایک باکمال موسیقار بھی تھے اور سان فرانسسکو چیمبر اوپرا سوسائٹی میں اپنے فن کا مظاہرہ بھی کرتے تھے۔ 2004ء میں جیف کو کینسر کا عارضہ لاحق ہوا جس کی وجہ سے کیلی فورنیا میں ان کا انتقال ہوا۔

|  |  |
| --- | --- |
|  | ویکی ذخائر پر **جیف رسکن پیر** سے متعلق سمعی و بصری مواد ملاحظہ کریں۔ |
متناسقات: 39°56′39″N 32°51′28″E﻿ / ﻿39.94417°N 32.85778°E﻿ / 39.94417; 32.85778

  

**حاجی بیرم مسجد** (انگریزی: Hacı Bayram Mosque)
قدیم انقرہ میں ایک مسجد ہے۔ کوجاتپہ مسجد کے ساتھ یہ انقرہ کی مشہور مساجد میں سے ایک ہے۔

حاجی بیرم مسجد آگستس اور روم کا مندر کے ساتھ الوس کوارٹر میں، پندرہویں صدی کے اوائل میں ایک نامعلوم معمار نے سلجوق طرز میں تعمیر کی تھی۔ بعد ازاں اسے سولہویں صدی میں معمار سنان پاشا نے بحال کیا، اٹھارہویں صدی میں کوتاہیا ٹائلیں لگائی گئیں۔ یہ مسجد حاجی بیرم ولی کے اعزاز میں اس کی موت سے دو سال پہلے (1427–28) تعمیر کی گئی تھی، جس کا مقبرہ مسجد کے ساتھ ہے۔ 
اس مسجد کے اندر قابل استعمال جگہ پہلی منزل پر 437 مربع میٹر (4,704 مربع فٹ) اور دوسری منزل پر 263 مربع میٹر (2,831 مربع فٹ) ہے۔

مزید دیکھیے
-----------

* انقرہ

حوالہ جات
---------

1. ↑  SonTech Yazılım. "Hacı Bayram-ı Veli :۔ hacıbayramveli, hacı bayramveli, haci bayrami veli, hacıbayram, nasihatleri, hacı bayram cami, hayatı، hacıbayram-ı veli". Hacibayramiveli.com. 25 مئی 2009 میں اصل سے آرکائیو شدہ. اخذ شدہ بتاریخ 5 مئی 2009.  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
مقدمہ کراچی کا ایک اشاعتی روزنامہ ہے اس کی با قاعدہ اشاعت 17 فروری 2008 میں شروع ہوئی اس کے ابتدائی ایڈیٹر مبشر فاروق ہیں اس وقت روزنامہ مقدمہ، کراچی کے اہم اخباروں میں شمار ہوتا ہے جبکہ فروری 2009 میں مقدمہ گروپ آف پبلیکیشنز کے تحت "روزانی مقدمو کراچی" (سندھی اخبار) کا اجرا ہوا بعد ازاں اخبار کے مالکان، چیف ایڈیٹر امان اللہ میمن(جو ایک بلڈر ہیں اور العصر گروپ کے مالک ہیں)، ایگزیکٹیو ایڈیٹر بلال میمن اور ایڈیٹر نے مقدمہ اور مقدمو اخبار کو دو نمبر کاموں کے لیے استعمال کرنا شروع کر دیا جس پر17 مئی 2010 کو شمس کیریو، وقار محمد خان، کامران سہیل، راشد خان، عبد الحفیظ، کفیل الدین فیضان، خرم احمد، ڈاکٹر منیر احمد فاروقی، احمد ندیم اعوان، کالم نویس زبیر احمد ظہیر سمیت 31 صحافیوں مقدمہ گروپ کو چھوڑ دیا جبکہ مقدمہ گروپ کے مالکان نے اپنے بلڈرز کے کاروبار کے تحفظ کے لیے دھرتی ٹی وی کے نام سے نیوز چینل شروع کر دیا اور گڈاپ ٹاؤن، لیاری ٹاؤن، ملیر ٹاؤن سمیت کراچی کے دیگر علاقوں میں زمینوں پر قبضے کرنے لگے جبکہ حیدرآباد اور میر پور خاص میں زمینوں پر قبضوں کے لیے عمران شیروانی(جس پر جیو ٹی وی اور ایکسپریس ٹی وی میں مالیاتی بدعنوانیوں کے مقدمات درج ہیں)،ضیا الرحمن نامی نام نہاد دو نمبر صحافیوں کو بھرتی کیا گیا اور بلیک میلنگ کا سلسلہ شروع کیا گیا جو تاحال جاری ہے، جبکہ اس وقت روزنامہ مقدمہ کو ایک ڈمی اخبار بنا دیا گیا ہے جس کی صرف 500 کاپیاں چھپ رہی ہیں اور ان ہی کاپیوں کی بنیاد پر مالکان حکومت اور نجی اداروں سے اشتہارات حاصل کر رہے ہیں، اسی کے ساتھ ساتھ سندھی اخبار روزانی مقدمو کو بھی ڈمی اخبار بنا دیا گیا ہے جو کراچھی کے مضافاتی علاقوں اور اندورن سندھ مالکان کے دونمبر کاموں کی حفاظت کا ذریعہ بنا ہوا ہے [*حوالہ درکار*]

بیرونی ربط
----------

* روزنامہ مقدمہ کراچی کا موقع آن لائنآرکائیو شدہ (Date missing) بذریعہ muqadma.com (Error: unknown archive URL)
ایک جدید طرز کی دروازے کی گھنٹی
**دروازے کی گھنٹی** (انگریزی: Doorbell) ایک ایسا آلہ ہے جو کسی عمارت کے باب الداخلہ کے دروازے کے پاس اشارے بھیجنے یا آواز کرنے کا کام کرتا ہے۔ جب کوئی ملاقاتی ایک بٹن دباتا ہے، یہ گھنٹی عمارت کے اندر سے بجنے لگتی ہے۔ اس آواز سے وہاں کے مکین اس بات سے آگاہ ہو جاتے ہیں کہ عمارت میں کوئی ملنے آیا ہے۔ حالاں کہ اولین دروازے کی گھنٹیاں مشینی تھے، جو کسی تار کے کھینچنے سے بج اٹھتی تھی، جدید گھنٹیاں بجلی سے چلتی ہیں، جنہیں ایک پُش بٹن سُویچ سے چلایا جا سکتا تھا۔ ان
گھنٹیوں میں انٹرکام اور مختصر ویڈیو کیمرا کی خصوصیات بھی شامل ہوتی ہیں، جن سے حفاظتی نکات میں اضافہ ہوتا ہے۔

دروازے کی گھنٹی کا انتخاب
-------------------------

اچھے معیار گھنٹی گھنٹی دبانے کے بٹن کو زیادہ تر اعلی درجے کا مواد جیسے بلٹ پروف ربڑ، آگ سے تحفظ، نمی کی مزاحمت، وغیرہ کی بنا پر بنایا جاتا ہے۔ سطح بہت آسان ہوتی ہے، آپ کو اپنے اپنے پریس کے احساس پر غور کرنا چاہیے. خریدنے کے لیے، ہینڈل کے ساتھ میں ابتدائی طور پر بیل دبانے والے بٹن کے مواد کا تعین کیا جاتا ہے اور ڈیلر سے تفصیلات لی جاتی ہیں۔ عمومًا وہ مصنوعات جن کی سطح ہم وار نہیں ہے اور جو پتلی، کُھردُری لمس رکھتی ہیں وہ قابل اعتبار نہیں ہیں۔ خود کار تالا لگا کرنے والی سوئچ کی ایک اچھی ٹچ کے ساتھ ایک پینل کی ضرورت ہوتی ہے۔ دروازے کی گھنٹی کا بٹن ہلکا پھلکا ہوتا ہے لیکن تنگ نہیں ہوتا ہے اور ساکٹ کی ساکٹ کو حفاظتی دروازے سے لیس کرنا ضروری ہے۔ پلگ ان کو ایک مخصوص پَوَر کے ساتھ پلگ اِن اور الگ سا ہونا چاہیے۔ دروازے کی گھنٹی کے پُش بٹن کو منتخب کرنے سے پہلے ان معاملات پر توجہ دینا چاہیے.

چونکہ زیادہ تر دروازے کی گھنٹیاں جدید طور پر برقی سے بن رہی ہیں، اس لیے اس میں جھٹکے سے تحفظ کی بھی سہولت کا ہونا ناگزیر ہے۔

مزید دیکھیے
-----------

* گھنٹی
* دروازہ

حوالہ جات
---------

1. ↑  ایک اچھا دروازے کی گھنٹی دھکا کے بٹن کا انتخاب کیسے کریں
**شاہ فتح علی قلندر** کا سلسلہ قلندریہ سے تعلق تھا۔ اپنے عم بزرگ شاہ عبدالقدوس قلندر اور شاہ مجتبی قلندر عرف شاہ مجا قلندر لاہرپوری متوفی 1084ھ / 1674ء کے تربیت یافتہ تھے۔ 

شاہ فتح علی قلندر اور دارا شکوہ کے درمیان مراسلت کا سلسلہ تھا۔ حسن اتفاق سے وہ سوالات جو دارا شکوہ نے ان کی خدمت میں بھیجے تھے وہ بصورت رسالہ محفوظ ہیں اور شائع ہو چکے ہیں۔  

شاہ فتح علی قلندر اپنے جوابات کے لیے جن شخصیات کے اقوال پیش کرتے ہیں ان میں مجذوب شیرازی کے علاوہ بھگت کبیر کا نام بھی شامل ہے جس کے افکار وہ موحد ہندی کے لقب سے فخر سے پیش کرتے ہیں۔
ایک سوال میں دارا شکوہ نے پوچھا کہ کس علم کو حجاب اکبر کہا گیا ہے تو شاہ فتح علی قلندر فرماتے ہیں:  

علم حق در علم صوفی گم شود ۔۔۔ ایں سخن کی باور مردم شود  

جب دارا شکوہ نے ان سے دریافت کیا کہ بے نہایت دل میں کیسے سما سکتا ہے۔ تو اس کے جواب میں شا ہ فتح علی قلندر نے فرمایا:  

حلول و اتحاد ایں جا محال است ۔۔۔ زعین وحدتش این خود ضلال است

حوالہ جات
---------

1. ↑  روض الازہر فی مآثر القلندر، طبع رام پور ۔1336ھ ص174
2. ↑  تعلیمات قلندریہ، تقی حیدر قلندر، لکھنو ص37
3. ↑  تعلیمات قلندریہ، تقی حیدر قلندر، لکھنو ص38-40۔
4. ↑  جوگ بشسٹ، مرتبہ امیر حسن عابدی، طبع علی گڑھ، ص26
سوویت اتحاد کے دور کی روسی خاتون خلا باز ولینٹینا تیریشکووا
**روس میں خواتین** (انگریزی: Women in Russia) نے کئی تاریخی جد و جہد کے معاملوں میں کلیدی کردار ادا کیا تھا۔ ان میں اشمالیت کے آغاز سے لے اس کے چھٹکارے تک کے کئی اہم واقعات شامل رہے ہیں۔ ان بے شمار اہم واقعات میں ملک کی تاریخ میں 1905ء کی بڑی اہمیت ہے۔ یہ وہ سال ہے کہ جب جاپان کی بحریہ نے روسی بحریہ کو شکست دے کر اُس کی کمزوریوں کو واضح کر دیا تھا۔ 1905 ہی میں پیٹرزبرگ کے عوام نے بروز اتوار ایک بڑا مظاہرہ منظم کیا جس میں عورتیں اور بچے بھی شامل تھے۔ اس مظاہرے کا مقصد عام لوگوں کی مشکلات کی طرف زار کی توجہ دلانا زار کے اختیارات میں عوامی نمائندوں کو شامل کرنے کی کوشش تھا۔ اُس وقت زار نکولس دوم اپنی رہائش پر موجود نہیں تھے۔ پولیس نے ہجوم کو زار کی رہائش تک جانے سے روکا اور پھر اس پر گولیاں چلائیں جس میں کئی سو لوگ مارے گئے جن میں عورتوں اور بچوں کی ایک بڑی تعداد تھی۔ روسی تاریخ میں یہ واقعہ ’خونی اتوار‘ کے نام سے یاد کیا جاتا ہے۔

جدید دور میں روسی خواتین ہر شعبہ حیات میں مردوں کے شانہ بہ شانہ کام کرتی ہیں۔یہاں کی خواتین مرد کے آگے یا پھر ساتھ ساتھ چلتی ہیں۔ یہ لوگ عورت کو اپنے پیچھے چلانا یا اسے چند قدم پیچھے رکھنا غیر اخلاقی حرکت سمجھتے ہیں۔

نجی زندگی میں آزادی
-------------------

روسی معاشرے میں خواتین اپنی زندگی کی مالک سمجھی جاتی ہیں۔ 2018ء کے عالمی فٹ بال کپ مقابلوں کے دوران ماسکو حکومت نے یہ بات واضح طور پر کہی ہے کہ روسی خواتین اپنے ذاتی معاملات خود طے کر سکتی ہیں اور عالمی کپ مقابلوں کے دوران میں وہ اگر کسی کے ساتھ جنسی رابطہ پیدا کرنا چاہتی ہیں تو یہ ان کا ذاتی فیصلہ ہو گا۔

تاہم روسی حکومت اپنے سیاسی مخالفین کی خفیہ کیمروں کے مدد سے مکمل نگرانی کی ہے، جس میں انستاسیا شیوچینکو جیسی خاتون قائد کی خواب گاہ کی ہر وقت خفیہ کیمرے سے نگرانی شامل ہے۔

مزید دیکھیے
-----------

* خواتین کو بااختیار بنانا
* چیچنیا میں خواتین
* یورپ میں خواتین
* مسیحیت میں خواتین

حوالہ جات
---------

1. ↑  روسی عورت کی خونیں جدوجہد
2. ↑  روسی معاشرے میں مرد خواتین کی بے حد عزت کرنے پر کیوں مجبور ہیں ؟ دنیا کے کونے کونے کی خاک چھاننے والے نامور پاکستانی کالم نگار جاوید چوہدری کی ایک دلچسپ اور معلوماتی تحریر[*مردہ ربط*][*مردہ ربط*][*مردہ ربط*]
3. ↑  روسی خواتین جس کے ساتھ چاہیں سوئیں، کریملن
4. ↑  بیڈروم میں کیمرا: روس نے کس طرح حکومت مخالف کارکن کی جاسوسی کی؟

| * د
* ب
* ت
ایشیا میں خواتین |
| --- |
| ممالک | 
* افغانستان
* آرمینیا
* آذربائیجان
* بحرین
* بنگلہ دیش
* بھوٹان
* برونائی
* برما (میانمر)
* کمبوڈیا
* چین
* قبرص
* مشرقی تیمور
* مصر
* جارجیا
* بھارت
* انڈونیشیا
* ایران
* عراق
* اسرائیل
* جاپان
* اردن
* قازقستان
* شمالی کوریا
* جنوبی کوریا
* کویت
* کرغیزستان
* لاؤس
* لبنان
* ملائشیا
* مالدیپ
* منگولیا
* نیپال
* عمان
* پاکستان
* فلپائن
* قطر
* روس
* سعودی عرب
* سنگاپور
* سری لنکا
* سوریہ
* تاجکستان
* تھائی لینڈ
* ترکیہ
* ترکمانستان
* متحدہ عرب امارات
* ازبکستان
* ویتنام
* یمن

 |
| محدود مسلّم ممالک | 
* ابخازيا
* نگورنو کاراباخ
* شمالی قبرص
* فلسطین
* جنوبی اوسیشیا
* تائیوان

 |
| تابع ممالک و علاقہ جات | 
* برطانوی بحرہند کا خطہ
* جزیرہ کرسمس
* جزائر کوکوس
* ہانگ کانگ
* مکاؤ

 |
**صارفی دستورِ معطط** یا **صارفی معططی دستور** (User Datagram Protocol) جس کا اوائل کلمات UDP کیا جاتا ہے دراصل حزمۂ دستور انٹرنیٹ کا ایک اہم دستور ہے اس کو استعمال کرتے ہوئے کسی نیٹ ورک پر موجود شمارندے، ایک دوسرے کو چھوٹے چھوٹے پیغامات بھیج سکتے ہیں، ان پیغامات کو بعض اوقات معطط (datagram) بھی کہا جاتا ہے۔

یہ دستور بنا یہ جانے کہ مشین اس قابل ہے یا نہیں کہ پیغام کو پڑھ سکے، اپنے پیغام کو ارسال کر دیتا ہے۔ اس میں پیغام کی ترسیل کبھی یقینی نہیں ہوتی۔

بنیادی طور پر یہ سٹریمنگ ویڈیوز کو بھیجنے کے لیے استعمال ہوتا ہے۔

تسمیات
------

اس دستور کے نام میں شامل چاروں انگریزی (جو تین محسوس ہوتے ہیں) الفاظ کے اردو متبادل کچھ یوں ہیں۔ 

* صارفی = صارف سے مطعلق / User
* گراف (mukhat-tat) = کا مطلب ہوتا ہے، graph۔ اس کو اردو میں نگارہ بھی کہ سکتے ہیں مگر مختلف علمی حلقوں (بشمول طب) میں اس کو گراف ہی کہا جاتا ہے۔ graph کا لفظ جب کسی لفظ کے آخر میں مرکب ہو تو اکثر gram بن جاتا ہے (مثلا data سے datagram اور cardio سے cardiogram)۔
* ڈیٹا = ڈیٹا سے مطعلق / Data
* دستور = Protocol

قصہ مختصر برائے تین الفاظ : User Datagram Protocol
1. User = صارف
2. Datagram = گراف معطیات یا معطط
3. Protocol = دستور
**رچیل ہینز** آسٹریلیا کی خاتون کرکٹ کھلاڑی ہیں۔ رچیل ہینز کارلٹن، آسٹریلیا میں 26-12-1986 کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے۔وہ بائیں ہاتھ سے بلے بازی کرتی ہیں اور میڈیم تیز گیند باز ہیں۔ انھوں نے بین الاقوامی سطح پر مجموعی طور پر70 ٹی ٹوئنٹی اور 60 ون ڈے میچ کھیلے۔

کرکٹ کیریئر
-----------

### ون ڈے کیریئر

رچیل ہینز نے پہلا بین الاقوامی ون ڈے میچ انگلینڈ کے خلاف سن 2009 میں کھیلا۔ 
انھوں نے 36.72 کی اوسط سے کل 1836 رنز بنائے جس میں سب سے زیادہ 118 کا اسکور بھی شامل ہے۔ وہ14 نصف سنچری کرنے میں کامیاب رہیں۔ انھوں نے کل 108 گیندیں پھینکیں اور 7 وکٹیں حاصل کیں۔ ان کی باؤلنگ کی اوسط13.42رہی جس میں 0 پانچ وکٹیں بھی شامل ہیں۔رچیل ہینز 16 کیچ پکڑنے میں کامیاب رہیں۔

انھوں نے چھوٹی عمر میں مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں اور فرسٹ کلاس کرکٹ بھی کھیلی۔

  

### ٹی ٹونٹی کیریئر

رچیل ہینز نے پہلا بین الاقوامی T20 میچ نیوزی لینڈ کے خلاف سن 2010 میں کھیلا۔ 
انھوں نے کل 761 رنز بنائے جس میں سب سے زیادہ 69 کا اسکور بھی شامل ہے۔

حوالہ جات
---------

1. ↑  "رچیل ہینز". *cricinfo*. 27 مارچ 2021.  تحقق من التاريخ في: `|date=` (معاونت)[*مردہ ربط*]
2. ↑  "ہندوستانی خواتین کرکٹ کھلاڑی". *کرک انفو*. 25 مارچ 2021.  تحقق من التاريخ في: `|date=` (معاونت)
**دُلا بھٹی** ایورنیو فلمز کے بیانر تلے فلم ساز آغا جی اے گل کی 1956ء میں نمائش کے لیے پیش ہوئی پنجابی زبان میں پاکستانی گولڈن جوبلی فلم تھی۔ یہ فلم خطۂ پنجاب سے ایک مشہور داستانوی مسلم راجپوت کردار دلا بھٹی پر بنائی گئی تھی۔ دلا بھٹی کا اصل نام رائے عبد اللہ بھٹی شہید تھا لیکن دلا بھٹی کے نام سے مشہور ہوا جس نے شہنشاہ اکبر کے دور میں مغلوں کے خلاف بغاوت کی قیادت کی۔

فلم دُلا بھٹی 6 جنوری، 1956ء میں پاکستان میں نمائش کے لیے پیش ہوئی۔ اس کے فلم ساز آغا جی اے گل، ہدایت کار ایم ایس ڈار، موسیقار جی اے چشتی، کہانی کار انور کمال پاشا، مکالمہ نگار بابا عالم سیاہ پوش، نغمہ نگار طفیل ہوشیارپوری اور ایف ڈی شرف تھے۔ اس فلم نے نہ صرف پاکستان بلکہ بھارت میں بھی ریکارڈ کاروبار کیا۔

اداکار
------

فلم میں سدھیر نے دلا بھٹی کا کردار نبھایا ہے اور صبیحہ خانم نے نوراں کے کردار میں قابل قدر اداکاری کی۔ جب کہ دیگر اداکاروں میں آصف جاہ، آشا پوسلے، ایم اسماعیل، علاؤ الدین اور شیخ اقبال نے بھی اپنے کردار کو اچھے انداز میں پیش کیا۔

موسیقی
------

اس فلم کی موسیقی جی اے چشتی نے نے ترتیب دی جبکہ نغمات مشہور شاعر طفیل ہوشیارپوری اور ایف ڈی شرف نے تحریر کیے۔ اس فلم کا ایک گیت جسے منور سلطانہ مترنم انداز میں **واسطہ اے رب دا توں جاویں وے کبوترا** کے بول کے ساتھ پیش کیا تھا، بہت مشہور ہوا۔

حوالہ جات
---------

1. 1 2 3  عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 118

بیرونی روابط
------------

* دلا بھٹی آئی ایم ڈی بی پر (انگریزی میں)
**جسم کی فنکاری** (انگریزی: Body art) مصوری کا ایسا فن ہے جو یا انسانی جسم پر آزمایا جاتا ہے یا انسانی کو کام میں لاتے ہوئے کیا جاتا ہے یا انسانوں کے جسم کسی اور طرح بروئے کار لایا جاتا ہے۔ جسم کی فنکاری کی عام شکلوں میں گدنا اور جسم میں چھید کرنا ہے۔ جسم کی فنکاری ایک طرح کا مظاہری فن کی ذیلی شاخ ہے جس میں فن کار اپنے صحیح استعمال یا بے جا استعمال کرتے ہوئے اپنے مخصوص بیانات کا اظہار کرتے ہیں۔ اس سے بھی کہیں زیادہ شخت جسم کی فنکاری میں جسمانی اعضا کا انقطاع یا جسم کا اس کی تسلیم شدہ حد بندیوں سے کہیں زیادہ زور دے کر استعمال کرنا ہو سکتا ہے۔

ظاہری تبدیلیاں
--------------

جسم کی فنکاری سے ہونے والی تبدیلیاں کبھی کبھی معمولی ہوا کرتی ہے۔ اس سے کبھی جسم کا کوئی ایک عضو یا ایک مخصوص حصہ متاثر ہوتا ہے۔ مگر یہ بھی دیکھا گیا ہے فن اور فیشن کے دلدادگان صرف اسی پر اکتفا نہیں کرتے۔ وہ یہی تبدیلی جسم کے دوسرے اعضا پر بھی پھیلاتے آئے ہیں۔ اس کی ایک مثال گدنا ہے، جس میں پورے جسم پر کوئی نشان یا علامت، تصویر، کلمات، وغیرہ نقش کیے جاتے ہیں۔ یہی جنون دیگر جسم کی فنکاریوں میں بھی دیکھا جاتا ہے، جیسے کہ باڈی پینٹنگ میں۔ حالانکہ اس فن میں جزوی اظہار کا رواج بھی عام ہے۔

مزید دیکھیے
-----------

* باڈی پینٹنگ

حوالہ جات
---------

1. ↑  چہرے پر ٹیٹو بنوانے سے کیلی پیچ کی زندگی کیسے بدلی
**دین محمد شیخ** (پ۔ 1942ء) پاکستانی مبلغ اسلام ہیں، ان کا تعلق صوبہ سندھ کے ضلع بدین کے قصبے ماتلی سے ہے۔

دین محمد شیخ سنہ 1942ء میں پیدا ہوئے۔ وہ پہلے ہندو مت پر کاربند تھے، سنہ 1989ء میں اسلام قبول کیا۔ قبول اسلام کے بعد وہ صوبہ سندھ میں مسلم داعی بن گئے۔ دین محمد شیخ کے ہاتھ پر 100،000 ہندو اسلام قبول کر چکے ہیں۔ وہ ماتلی کی جامع مسجد اللہ والی اور مدرسہ عائشہ تعلیم القرآن کے سربراہ ہیں، سندھ کے علاقے ماتلی کے اس ادارے میں لوگ اسلام قبول کرتے ہیں۔

دین محمد شیخ کی شہرت بلوچستان تک پہنچ چکی ہے اور ہر مذہب کے لوگ آ کر ان کے ہاتھ پر اسلام قبول کرتے ہیں۔ دین محمد شیخ فرقہ وارانہ تقسیم پر یقین نہیں رکھتے۔ وہ ہر سال رائے ونڈ میں تبلیغی اجتماع میں بھی شرکت کرتے ہیں۔

حوالہ جات
---------

1. ↑  "Hindu Turned Muslim Man Has Converted 108000 people to Islam". *Awami Web*. 17 فروری، 2013.  تحقق من التاريخ في: `|date=` (معاونت)
2. ↑  Mass conversions: For Matli’s poor Hindus, ‘lakshmi’ lies in another religion
3. ↑  100,000 conversions and counting, meet the ex-Hindu who herds souls to the Hereafter
4. ↑  100,000 conversions and counting۔
5. 1 2  "26 سال قبل مسلمان ہونے والے کے ہاتھ پر ایک لاکھ 8 ہزار افراد نے اسلام قبول کیا". *Daily Pakistan*. 4 ستمبر، 2015.  تحقق من التاريخ في: `|date=` (معاونت)
مارٹل کامبیٹ میں شاوخان
شاؤ خان مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

شاوخان کو سب سے پہلے مارٹل کامبیٹ 3 میں دکھایا گیا اور یہ کئی کھیل مثلآ مارٹل کامبیٹ شاولن منکس اور مارٹل کامبیٹ 3 میں آخری دشمن رہا ہے۔ یہ دراصل برے افواج کا سردار ہے اور اس کا مقصد دنیا کو فتہ کرنا ہے۔ یہ ایک بہت مضبوت شخص ہے اور اس کو شکست دینا نہایت مشکل کام ہے۔ بہت سے کھلاڑیوں کی زندگیوں میں اس کا اہم قردار ہے۔ شاوخان کو شکست دے کے ہی اچھے افواج بیٹھ سکتے ہیں۔ اس کو اس کے سر پہ سینگ والے ٹوپی سے عمومآ یاد کیا جاتا ہے۔

سپاہانہ فن
----------

شاوخان ایک بہت مضبوت شخص ہے اور اس کو شکست دینا نہایت مشکل کام ہے۔ مارٹل کامبیٹ میں اس کے سپاہانہ فن **تائے تزو** اور **لوی ہے** کہلاتے ہیں۔ اس کے علاوہ یہ ایک بہت بھاری اور خطرناک کلہاڑا بھی استعمال کرتا ہے۔ یقینآ شاوخان مارٹل کامبیٹ کے بہترین کھلاڑیوں میں شامل ہے۔

بیرونی روابط
------------

شاوخان

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
***حقوق العباد اور معاملات*** پاکستانی دیوبندی عالم محمد تقی عثمانی کی ایک کتاب۔ یہ کتاب مفتی تقی عثمانی کے افادات کا مجموعہ ہے ، جنہیں مفتی تقی کے مواعظ ، خطبات مجالس ، ملفوظات اور دیگر تالیفات کی روشنی میں ماہنامہ محاسن اسلام ملتانی کے مدیر محمد اسحاق ملتانی نے مرتب کیا ہے ۔ حقوق کی اہمیت کے پیش نظر متفرق کتب میں مفتی تقی عثمانی کے منتشر بیانات کو موضوع کے اعتبار سے تین جلدوں میں تقسیم کیا گیا ہے ۔ جلد اول حقوق العباد اور معاملات سے متعلق ابحاث پر مشتمل ہے ۔ اس کے ٣٢٧ صفحات ہیں ۔ جلد دوم میں والدین کی خدمت ، رشتہ داروں سے حسن سلوک ، نکاح اور اس کے ا متعلقات ، حقوق زوجین ، اولاد کی تعلیم و تربیت ، خاندانی اختلافات کے اسباب اور ان کا حل پیش کیا گیا ہے ۔ یہ جلد ٣٢٠ صفحات پر مشتمل ہے ۔ جلد سوم معاشرتی حقوق و فرائض سے متعلقہ مسائل و احکام کا احاطہ کیے ہوئے ہے اور اس کے ٣٨٣ صفحات ہیں۔اس کتاب میں حقوق سے متعلق تمام اسلامی احکام و آداب اور عصر حاضر میں ان کی ادائیگی کا سہل طریقہ بیان کیا گیا ہے ، نیز معاشرہ میں حقوق کی ادائیگی کے سلسلہ میں ہونے والی حق تلفیاں بھی شامل کتاب ہیں ۔ کتاب ہذا کو فرد سے معاشرہ کی اصلاح کا ایک مکمل نصاب کہنا بے جانہ ہو گا ۔ کتاب ادارہ تالیفات اشرفیہ ملتان سے ١٤٣٧ ھ میں شائع ہوئی ۔

مزید دیکھیے
-----------

* محمد تقی عثمانی کی تصانیف کی فہرست

حوالہ جات
---------

1. ↑  ظل ھما (جنوری۔ جون ٢٠١٩). "مفتی محمد تقی عثمانی کی معروف تصانیف و تالیفات کا تعارفی جائزہ". *راحت القلوب*. **٣** (١): ٢١٧. 28 جنوری 2021 میں اصل سے آرکائیو شدہ. اخذ شدہ بتاریخ ٢٤ جنوری ٢٠٢٢.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**دی ڈینش پوٹ** (انگریزی: The Danish Poet، (ناروی: *Den danske dikteren*)‏) ایک 2006 متحرک مختصر فلم ہے۔ تحریری ، ہدایت کار اور متحرک طور پر ٹوریل کوے کی طرف سے اور بیان کردہ لیو الیمن۔ نیشنل فلم بورڈ آف کینیڈا (این ایف بی) اور ناروے کے میکروفلم اے ایس کے شریک پروڈکشن نے بہترین اینی میٹڈ شارٹ فلم کے لیے اکیڈمی ایوارڈ اور جینی ایوارڈ دونوں جیتا ہے۔

کہانی
-----

فلم میں 1940 کی دہائی میں ڈنمارک کے شاعر کاسپر جرگینسن کی پیروی کی گئی ہے جو پریرتا کے خواہاں ہیں۔ اپنی ماہر نفسیات ، ڈاکٹر مرک کے مشورے پر ، وہ مشہور مصنف سگریڈ انڈسیٹ سے ملنے کے لیے ناروے کا سفر کرتے ہیں۔ تاہم ، ناروے پہنچنے کے بعد ، اس کی ملاقات ایک کسان کی بیٹی انجبرگ سے ہوئی اور وہ محبت میں پڑ گئے۔ اس نے اسے تجویز کیا ، لیکن پتہ چلتا ہے کہ وہ اپنے والد کی خواہش پر پہلے ہی منگنی ہو گئی ہے۔ وہ وعدہ کرتی ہے کہ جب تک وہ دوبارہ متحد نہیں ہوجائیں تب تک وہ اپنے بالوں کو نہیں کاٹنے دیں گے اور کاسپر ڈنمارک واپس نہیں آئیں گے۔

بعد میں ، انجبورگ کے شوہر کی موت ایک حادثے میں ہوئی اور انجبرگ نے کاسپر کو خط بھیجا۔ تاہم ، یہ پوسٹ مین کے ذریعہ حادثاتی طور پر گرا دیا جاتا ہے اور کبھی نہیں آتا ہے۔ جب سگریڈ انڈیٹ فوت ہوجاتا ہے تو ، کاسپر اور اینجبرگ دونوں آخری رسومات کے لیے جاتے ہیں۔ وہ دوبارہ مل گئے اور بعد میں شادی کرکے کوپن ہیگن میں رہتے ہیں۔ جیسا کہ کاسپر انجیبرگ کو بتاتا ہے کہ وہ اس کے لمبے لمبے بالوں سے پیار کرتا ہے ، لہذا وہ اسے کاٹتا نہیں ہے ، لیکن جب کاپر اس پر گھوم جاتا ہے اور اس کا انگوٹھا توڑتا ہے تو ، وہ ناروے سے اپنے ہیر ڈریسر کے لیے بھیجتی ہے۔ راستے میں ، ہیئر ڈریسر ٹرین میں ایک نوجوان سے مل گیا ، جو اپنے پسندیدہ شاعر ، کیسپر سے ملنے کے لیے کوپن ہیگن جا رہا تھا۔ دونوں محبت میں پڑ جاتے ہیں اور راوی کے والدین ہونے کا انکشاف کرتے ہیں۔

حوالہ جات
---------

1. ↑  2007|Oscars.org

بیرونی روابط
------------

* دی ڈینش پوٹ آئی ایم ڈی بی پر (انگریزی میں)
**خواجہ علم الدین**سلسلہ چشتیہ لے معروف بزرگ ہیں  

اپنے والد گرامی خواجہ سراج الدین کے بعد مسند ارشاد ہر جلوہ گر ہوئے، سیّد محمد گیسودراز سے بھی خلافت حاصل تھی، علوم و فنون سے آراستہ بزرگ تھے اور تمام متوسلین کو بھی اس کی نصیحت فرماتے تھے، روایت ہے کہ ’’آپ بے علم اور ناخواندہ افراد کو علم طریقت سے آگاہ نہ فرماتے تھے، کیوں کہ آپ کا ارشاد تھا کہ ہمارے خاندان میں اگرچہ علم باطن کو فضیلت حاصل ہے لیکن اس کے لیے ظاہری علوم کا حصول لابدی ہے۔ علوم ظاہری سے دینی علوم مراد ہیں، یہ علوم اس قدر تو ضرور آنے چاہئیں کہ قرآن پاک کی عربی آیات اور احادیث پر عبور ہو۔‘‘ اعمال پر بہت تاکید فرماتے مگر احتیاط کو ہمیشہ ملحوظ رکھتے، جو شخص اپنی مرضی سے کسی وظیفے کی اجازت طلب کرتا تو آپ اس کو وہ وظیفہ کرنے کی اجازت نہ دیتے تھے، نوافل کی تاکید فرماتے کہ یہ اس سلسلے کا مدت سے معمول تھا، درود پاک کثرت سے پڑھنے کی تلقین فرماتے، کہا جاتا کہ ’’ شیخ را کرامتے بود، ہر کہ از کافرراں وفا سقاں و منراں یک بار در صحبت اونشتے واز و کلام شنیدے و باہم کلام گشتے از افعالِ مذموم خود متنبہ گشتہ و توبہ نمودہ، مرید اوشدے۔‘‘

وفات
----

آپ نے 26 صفر 829ھ وصال فرمایا، اپنے والد کے قریب ہی پیر ان پٹن گجرات میں مدفون ہیں۔

حوالہ جات
---------

1. ↑  مخزن چشت: ص 292
2. ↑  تاریخ مشائخ چشت: ص 264 خلیق احمد نظامی
3. ↑  بہارِ چشت، ص 110ڈاکٹر محمد اسحاق قریشی

| * د
* ب
* ت
سلسلہ چشتیہ نظامیہ سیالویہ |
| --- |
| 
* حضرت محمد رسول اللہ صلی اللہ علیہ وآلہ وسلم
* علی بن ابی طالب
* خواجہ حسن بصری
* عبد الواحد بن زید
* فضیل ابن عیاض
* سلطان ابراہیم بن ادہم
* خواجہ سدید الدین
* خواجہ امین الدین
* خواجہ ممشاد
* ابو اسحاق شامی چشتی
* سیدابو احمد ابدال
* سید ابو محمد چشتی
* سید ناصر الدین چشتی
* سید قطب الدین مودودچشتی
* مخدوم حاجی شریف
* عثمان ہارونی
* معین الدین چشتی
* قطب الدین بختیار کاکی
* بابا فرید الدین گنج شکر
* نظام الدین اولیاء
* نصیر الدین چراغ دہلی
* خواجہ کمال الدین چشتی
* خواجہ سراج الدین
* خواجہ علم الدین
* خواجہ محمود راجن
* خواجہ جمال الدین جمن
* قطب شمس الدین محمد
* خواجہ محمد
* کلیم اللہ جہان آبادی
* نظام الدین جہان آبادی
* خواجہ فخر الدین
* خواجہ نور محمد مہاروی
* خواجہ محمد سلیمان تونسوی
* خواجہ شمس الدین سیالوی
* خواجہ محمد الدین سیالوی
* خواجہ ضیاءالدین سیالوی
* خواجہ قمرالدین سیالوی
* خواجہ حمیدالدین سیالوی
* غلام نظام الدین سیالوی

 |  |

1. ↑
پیدائش
------

**حبیب احمد ساجد** کی پیدائش سنہ 1976کو کڈپہ میں ہوئی۔ آپ نے اپنے کلام کی اصلاح کے لیے ساغر جیدی کے آگے زانوئے ادب تہ کیا

شعری تصنیف اسلوب
----------------

سنہ 2001ء میں مولانا شیخ حبیب احمد ساجد کا مجموعۂ کلام ’’اسلوب‘‘ انجمن ترقی اردو کڑپہ کے جزوی مالی تعاون سے شائع ہو کر منظر عام پر آیا۔ اکتساب فن شہر کڑپہ کے مشہور و معروف عروض داں ساغر جیدی سے دینی علوم جامعہ باقیات الصالحات ویلور، سہارنپور میں حاصل کرنے کے بعد مدراس یونیورسٹی سے ادیب فاضل اور افضل العلما کی سند حاصل کی۔ شروع ہی سے دینی تعلیم حاصل کرنے کے ساتھ ساتھ شعر وا دب کو بھی اپنا اہم مشغلہ بنایا اور پچیس برس کی عمر میں اپنے مجموعہ کلام ’’اسلوب‘‘ سے ادبی دنیا کو تعارف کرایا۔

جدید رجحانات
------------

عربی و فارسی پر عبور ہونے کی وجہ سے ان کے کلام میں دقیق فارسی و عربی الفاظ کی فراوانی ملتی ہے ان کی شاعری بنیادی طور پر اصلاحی شاعری ہے کئی تلمیحات اور پند و نصیحت کو موصوف نے موضوع سخن بنایا ہے اور اس کے ساتھ الفاظ کی ترکیب میں نیا آہنگ پیدا کیا ہے۔ اپنے جدید طرز بیاں سے آزادی خیال کا اظہار کرتے ہوئے کئی جانوروں، چرندوں اور پرندوں کے نام کو علامتی طور پر شاعری میں ظاہر ہی نہیں کیا ہے بلکہ اسلوب بھی جداگانہ اختیار کیا ہے۔ وجود صبر، تفکر کی انگلیاں، چشم تنگ، قلب سنگ، صفحہ ذہن، حب عز و جاہ، چشم اشتہاہ، اندھی شاہراہ، منطقی نگاہ، دست خیر، نامہ سیاہ، سکوت لامتناہی، خطرہ بے جاں، تیغ جدید، حرزِ جاں، تخیلات خشک، طاقت نشتر، سرد الفاظ، معنی کی دھوپ، لذت ممات، حسن نظر، تمہید سحر، عزم نو، بشاشت رخ و ادراک، تریاق تدبیر، تلاش آب شیر، کرشمہ تدبیر، نیلے سوال، پیلے جواب، تراب فن، ڈھیلی باتیں، طوفان حوادث، ابدال زمانہ، پھیکے شہر، جام شکستہ وغیرہ جیسے الفاظ بروے کار لاتے ہوئے نادیدہ حرکات کرنے والے جدت طرازوں پر اور قدامت پرست کی اندھی تقلید پر طنز کرتے ہوئے نظر آتے ہیں چند شعر ملاحظہ ہوں:


|  |  |  |
| --- | --- | --- |
| "| اے جدت کے سوداگر
نادیدہ حرکات نہ کر | "|


|  |  |  |
| --- | --- | --- |
| "| اچھوتے رنگ سے عاری،انوکھے ڈھنگ سے خالی
پرانے کھردرے الفاظ کی تالیف ناجائز | "|


|  |  |  |
| --- | --- | --- |
| "| اگ گئی بنجر زمیں پر گھاس اب
ہاتھ میں اندھے کے ہے الماس اب | "|


|  |  |  |
| --- | --- | --- |
| "| نہ چھوسکے گی کبھی انگلیاں تفکر کی
کہ شاذ و نادر عنقانما خیال ہوں میں | "|

جدید رجحانات کا ایک اہم جز جانوروں، پرندوں کے نام استعمال میں لاکر شاعری میں جدت طرازی کا اظہار کرنا ہے۔ اس کی پیروی کرتے ہوئے کئی علائم کو موصوف نے دنیائے شاعری کو دیا ہے۔ خر، سگ، بوزینہ،خرگوش، شغال، بوڑھا گرگٹ، اسپ لنگ، طفل زاغ، مور، مار، مگس، کژدم، اسد، اندھے شیر، گرگ، گوسپند، اجگر جیسے الفاظ کو علامتی پیرائے میں ظاہر کرتا ہے۔ چند شعر ملاحظہ ہوں:


|  |  |  |
| --- | --- | --- |
| "| جس کا ساجد شیر افگن نام ہے
ڈر گیا وہ آج بندر دیکھ کر | "|


|  |  |  |
| --- | --- | --- |
| "| محوِ عبادت ہو کر پڑھتے ہیں
مار و کژدم، مور و مگس ’’لاحول‘‘ | "|


|  |  |  |
| --- | --- | --- |
| "| تم نے اپنی بات بدلی
بوڑھا گرگٹ رنگ بدلا | "|

الغرض حبیب ساجد کے علامتی انداز کے چیدہ چیدہ اشعار جدیدیت کی عمازی کرتے ہوئے دکھائی دیتے ہیں ۔

حوالہ جات
---------

1. ↑  یہ مضمون امام قاسم ساقی کا مقالہ شعراے کڈپہ کی غزلوں میں جدید رجحانات سے لیا گیا ہے